[image: image1.png]


[image: image2.jpg]


ROMÂNIA

MUNICIPIUL MARGHITA


    MARGITTAMEGYEI JOGU VAROS - MARGHITA TOWN

       415300 - Marghita,  jud. Bihor,                                                           telefon : +40259362001

       Calea Republicii,  nr.1,                                                                                      +40359409977

         Cod fiscal 4348947                                                                              fax:      +40359409982

                                                   e-mail:primaria@marghita.ro


Nr.  1713   din 17.02.2023
REFERAT DE APROBARE
- pentru PROIECTUL DE HOTĂRÂRE privind aprobarea Regulamentului privind administrarea, întreținerea și exploatarea parcărilor publice cu plată și a parcărilor de domiciliu din Municipiul Marghita

Prezentul referat de aprobare are la bază prevederile art.6 alin.(3) și art.30 alin.(1) și alin.(2) din Legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, precum și art.136 alin.(8) lit.a) din OUG nr. 57/2019 privind Codul administrativ, cu modificările și completările ulterioare, reprezentând instrumentul de prezentare și motivare a proiectului de hotărâre privind aprobarea Regulamentului privind administrarea, întreținerea și exploatarea parcărilor publice cu plată și a parcărilor de domiciliu din Municipiul Marghita.

Serviciile publice de parcare joacă un rol important în mobilitatea, accesibilitatea și dezvoltarea economică urbană. Autovehiculele au devenit un element fundamental al mobilității şi libertăţii de circulaţie al populaţiei, bunurilor şi serviciilor, în consecință, serviciile de parcare dobândind un rol semnificativ. 

Aspectul economic implicat este unul important, deoarece parcările reprezintă o sursă semnificativă de venituri pentru autorităţile administraţiei publice locale de la nivelul municiilor, în situaţia în care aceasta gestionează în mod direct serviciile publice de parcare.

Activităţilor de amenajare, organizare şi exploatare a parcărilor le sunt incidente prevederile OG nr. 71/2002 privind organizarea și funcționarea serviciilor publice de administrare a domeniului public și privat de interes local, ale HG nr. 955/2004 pentru aprobarea reglementărilor-cadru de aplicare a Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local și ale OUG nr. 57/2019 privind administrația publică locală, cu modificările și completările ulterioare.

Amenajarea, organizarea şi exploatarea parcărilor sunt servicii de administrare a domeniului public şi privat, destinate satisfacerii unor nevoi ale comunităţilor locale, care contribuie la ridicarea gradului de civilizaţie şi confort al populaţiei, fiind o activitate edilitar-gospodărească şi de utilitate şi interes public local. 

Înfiinţarea, organizarea, coordonarea şi reglementarea serviciilor de parcare constituie dreptul exclusiv al autorităţilor administraţiei publice locale de la nivelul municiilor, iar monitorizarea şi controlul funcţionării şi gestionării acestora, intră în atribuţiile şi responsabilitatea exclusivă a acestor autorităţi.

Serviciile de parcare publică cu plată sunt prestate în acele spaţii/locuri special amenajate pe domeniul public sau privat al municipiului, pentru folosirea acestora percepându-se un tarif de staţionare.

Serviciile de parcare de domiciliu sunt prestate în acele spaţii/locuri special amenajate şi destinate staţionării vehiculelor, semnalizate prin indicatoare şi marcaje care le delimitează de partea carosabilă a drumului sau restul domeniului public şi privat al municipiului, situate la mai puţin de 30 m de frontul imobilelor, destinate utilizării de către locatarii acestor imobile.

Parcările de reşedinţă sunt, în general, amenajate, exploatate şi întreţinute de servicii/compartimente de administrare a domeniului public ale autorităţii administraţiei publice locale, care stabilesc şi parcările pentru care sunt valabile abonamentele pe care le eliberează.

Prin iniţierea acestui proiect am considerat că cea mai eficentă măsură din raţiuni operaţionale şi economico-financiare a serviciilor publice de administrare a domeniului public și privat de interes local este gestiunea directă efectuată de către Serviciul Administrare Ștrand, Parcări, serviciu fără personalitate juridică, aflat în aparatul de specialitate al Primarului Municipiului Marghita și în subordinea directă a acestuia. 

În cazul gestiunii directe, autorităţile administraţiei publice locale îşi asumă nemijlocit toate sarcinile şi responsabilităţile privind organizarea, conducerea, finanţarea, gestionarea şi controlul funcţionării serviciilor de administrare a parcărilor, respectiv administrarea şi exploatarea infrastructurii aferente.

Față de cele de mai sus, consider necesar și oportun proiectul de hotărâre inițiat, drept pentru care propun Consiliului Local al Municipiului Marghita adoptarea unei hotărâri privind aprobarea Regulamentului privind administrarea, întreținerea și exploatarea parcărilor publice cu plată și a parcărilor de domiciliu din Municipiul Marghita, regulament ce a fost întocmit în acord cu legislația specifică privind serviciile de administrare a domeniului public și privat.

